คือฟันหนูผุจนมันทะลุถึงด้านในเนื้อฟันเเล้วค่ะ แล้วมันก็มีเนื้อนูนๆออกมาตรงเหงือก มีหนองด้วย แต่ไม่เจ็บนะคะ หนูควรรักษายังไง เพราะทางบ้านหนูฐานะก็ไม่ค่อยดีด้วยค่ะ การรักษารากฟันต้องใช้ค่าใช้จ่ายเยอะด้วย แล้วหนูมีโอกาสเป็นมะเร็งช่องปากมั้ยคะ
สวัสดีค่ะ ฟันผุ คือภาวะที่ผิวฟันเกิดเป็นจุดหรือรูโหว่ เกิดจากหลายสาเหตุ เช่นการติดเชื้อแบคทีเรียในช่องปาก การดื่มน้ำหวานน้ำอัดลม กินขนมขบเคี้ยวเป็นประจำ การไม่รักษาสุขภาพฟันให้ดี หากปล่อยทิ้งเอาไว้จะเสี่ยงต่อการติดเชื้อลามไปถึงรากฟันและการเสียฟันซี่นั้นตลอดไปได้ดังนั้นแนะนำพบทันตแพทย์เพื่อรักษาแต่เนิ่นๆค่ะ ควรไปตามรพ.ที่มีสิทธิ์การรักษาเช่นสิทธิ์ 30 บาท ในระหว่างนี้ควรรับประทานอาหารอ่อนๆ ไม่อมลูกอม แปรงฟันและบ้วนปากวันละ 2 ครั้งเช้าเย็น รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการปวดได้ส่วนการเป็นมะเร็งช่องปากนั้น อาจมาด้วยแผลเรื้อรังในปากไม่หายไป มีก้อนเนื้อในช่องปากที่ลุกลาม เจ็บปวด มีเลือดไหลจากแผล มีประวัติสูบบุหรี่เป็นต้น ควรพบทันตแพทย์เพื่อตรวจสุขภาพช่องปากทั่วไปก็จะพอบอกได้ค่ะ